United States Army Air Forces

United States Army Air Forces (skratka: USAAF alebo AAF; v preklade: Armádne vzdušné sily USA alebo Vzdušné sily Armády USA) boli autonómnou leteckou zložkou Armády Spojených štátov (United States Army) počas druhej svetovej vojny a krátko po nej. Vznikli 20. júna 1941 reorganizáciou Armádneho leteckého zboru Spojených štátov (United States Army Air Corps), ktorý sa stal zároveň podriadenou časťou Armádnych vzdušných síl USA. Od marca 1942 boli armádne vzdušné sily na rovnocennej úrovni ako armáda a vojenské námorníctvo. Súčasťou armády tak boli skôr len po formálnej stránke, ale zároveň neboli úplne samostatnou zložkou Ozbrojených síl Spojených štátov (United States Armed Forces). Tou sa stali 18. septembra 1947, kedy na základe Zákona o národnej bezpečnosti z roku 1947 vzniklo súčasné Vojenské letectvo Spojených štátov (United States Air Force).

 Názov 
 Vzduchoplavecká divízia Spojovacieho zboru Spojených štátov (Aeronautical Division, U.S. Signal Corps) (1. august 1907 – 18. júl 1914)
 Letecká sekcia Spojovacieho zboru Spojených štátov (Aviation Section, U.S. Signal Corps) (18. júl 1914 – 20. máj 1918)
 Divízia vojenského vzduchoplavectva (Division of Military Aeronautics) (20. máj 1918 – 24. máj 1918) 
 Armádna letecká služba Spojených štátov (United States Army Air Service) (24. máj 1918 – 2. júl 1926)
 Armádny letecký zbor Spojených štátov (United States Army Air Corps) (2. júl 1926 – 9. marec 1942**) 
 Armádne vzdušné sily USA (United States Army Air Forces) (20. jún 1941 – 18. september 1947**)
 Vojenské letectvo Spojených štátov (United States Air Force) (18. september 1947 – súčasnosť)

 ** Armádny letecký zbor Spojených štátov (United States Army Air Corps) sa 20. júna 1941 stal podriadenou časťou Armádnych vzdušných síl USA (United States Army Air Forces). Aj keď bol zbor ako organizácia zrušený 9. marca 1942, napriek tomu zostal až do 18. septembra 1947 ako jedna zo zložiek Armády Spojených štátov (United States Army).

 Organizácia 
náhľad|Náborový plagát Vzdušných síl Armády USA

Základnou jednotkou Armádnych vzdušných síl USA bola skupina (Group). Skupina pozostávala väčšinou z troch (niekedy aj viacej) letiek (Squadron) rovnakého určenia, napr. stíhacie (Fighter; predtým Pursuit), bombardovacie (Bombardment), prieskumné (Reconnaissance) atď. Letka väčšinou disponovala 16 lietadlami.

Niekoľko skupín tvorilo krídlo (Wing). Rovnako ako skupina a letka bolo aj krídlo označované arabským poradovým číslom. Vyšším organizačným a administratívnym stupňom bola letecká divízia (Division) a letecké veliteľstvo (Command). Leteckú divíziu tvorilo niekoľko krídel a tiež sa označovala arabským poradovým číslom. Letecké veliteľstvo patrilo pod veliteľstvo leteckej armády (Air Force) a označovalo sa rímskym poradovým číslom. Letecké veliteľstvá mohli mať v rámci leteckej armády rôzne určenie, napr. u Deviatej leteckej armády (Ninth Air Force) existovalo IX. veliteľstvo taktického letectva (IX Tactical Air Command, IX TAC) a tiež IX. veliteľstvo stíhacieho letectva (IX Fighter Command; IX FC).

Letecká armáda (Air Force) bola administratívne takmer samostatnou jednotkou. Pozostávala z leteckých divízií (Division) a leteckých veliteľstiev (Command). V priebehu druhej svetovej vojny existovalo celkovo 16 leteckých armád, ktoré pôsobili na rôznych miestach:

 22px Prvá letecká armáda (First Air Force) – severovýchod USA
 22px Druhá letecká armáda (Second Air Force) – severozápad USA
 22px Tretia letecká armáda (Third Air Force) – juhovýchod USA
 22px Štvrtá letecká armáda (Fourth Air Force) – západ USA
 22px Piata letecká armáda (Fifth Air Force) – Filipíny, Austrália, Holandská východná India, juhozápadný Pacifik
 22px Šiesta letecká armáda (Sixth Air Force) – Karibik, Panama, Južná Amerika
 22px Siedma letecká armáda (Seventh Air Force) – Havaj, stredný Pacifik
 22px Ôsma letecká armáda (Eighth Air Force) – Spojené kráľovstvo (strategická bombardovacia ofenzíva)
 22px Deviata letecká armáda (Ninth Air Force) – Stredný východ, severná Afrika, Európa
 22px Desiata letecká armáda (Tenth Air Force) – India, Čína, Barma
 22px Jedenásta letecká armáda (Eleventh Air Force) – Aljaška
 22px Dvanásta letecká armáda (Twelfth Air Force) – severná Afrika, Stredomorie
 22px Trinásta letecká armáda (Thirteenth Air Force) – Filipíny, juhovýchodná Ázia
 22px Štrnásta letecká armáda (Fourteenth Air Force) – Čína
 22px Pätnásta letecká armáda (Fifteenth Air Force) – severná Afrika, Stredomorie, Taliansko (strategická bombardovacia ofenzíva)
 22px Dvadsiata letecká armáda (Twentieth Air Force) – India, Čína, Mariánske ostrovy (strategická bombardovacia ofenzíva v Pacifiku)

Veliteľom Armádnych vzdušných síl USA bol generál Henry H. Arnold, ktorý 20. júna 1941 dostal funkciu náčelníka armádnych vzdušných síl (Chief of the Army Air Forces). Armádne vzdušné sily podliehali generálovi George C. Marshallovi – náčelník štábu armády (Chief of Staff of the Army). Vzdušné sily Armády USA mali svojho zástupcu aj v Zbore náčelníkov štábov (Joint Chiefs of Staff), čo bol orgán, kde zasadali americkí aj britskí zástupcovia jednotlivých armádnych zložiek.

 Lietadlá Armádnych vzdušných síl USA 
Armádne vzdušné sily USA používali veľké množstvo lietadiel rôznych typov a určenia pri plnení svojich misií, vrátane mnohých zastaraných lietadiel, ktoré zostali z obdobia pred júnom 1941 od leteckého zboru. Nasledujúce uvedené typy sú tie, ktoré boli v inventári armádnych vzdušných síl najpočetnejšie alebo sa zúčastnili bojov.

Bombardovacie
náhľad|Formácia bombardérov B-17G Flying Fortress 532. bombardovacej letky 381. bombardovacej skupiny 8. leteckej armády USAAF počas letu nad Nemeckom

 Douglas A-20 Havoc
 Douglas A-24 Banshee
 Douglas A-26 Invader
 Vultee A-35 Vengeance
 North American A-36 Apache
 Boeing B-17 Flying Fortress
 Douglas B-18 Bolo
 Consolidated B-24 Liberator
 North American B-25 Mitchell
 Martin B-26 Marauder
 Boeing B-29 Superfortress
 Consolidated B-32 Dominator
 Lockheed B-34 Lexington

Stíhacie
náhľad|P-51D-5-NA Mustang (výr. č. 44-13410; E2-C; pomenovaný „LOU IV“) 375. stíhacej letky 361. stíhacej skupiny 8. leteckej armády USAAF letí nad Anglickom, 26. júl 1944

 Seversky P-35
 Curtiss P-36 Hawk
 Lockheed P-38 Lightning
 Bell P-39 Airacobra
 Curtiss P-40 Warhawk
 Republic P-47 Thunderbolt
 North American P-51 Mustang
 Bell P-59 Airacomet
 Northrop P-61 Black Widow
 Supermarine Spitfire
 Bristol Beaufighter

Pozorovacie
náhľad|L-4H Grasshopper

 Taylorcraft L-2 Grasshopper
 Aeronca L-3 Grasshopper
 Piper L-4 Grasshopper
 Stinson L-5 Sentinel
 North American O-47
 de Havilland Mosquito

Dopravné
náhľad|C-47A-80-DL Skytrain 94. letky na prepravu jednotiek

 Beechcraft C-45 Expeditor
 Curtiss C-46 Commando
 Douglas C-47 Skytrain
 Douglas C-54 Skymaster
 Lockheed C-56 Lodestar

Cvičné
náhľad|Dvojica cvičných lietadiel AT-6C-NT Texan počas letu na Arizonou, 1943

 North American AT-6 Texan
 Beechcraft AT-11 Kansan
 Lockheed AT-18 Hudson
 Cessna AT-8/AT-17 Bobcat
 Vultee BT-13/BT-15 Valiant
 Boeing-Stearman PT-13/17 Kaydet
 Ryan PT-16/PT-21/PT-22
 Fairchild PT-19/PT-23/PT-26

Ľahké viacúčelové, záchranné, vrtuľníky a klzáky
náhľad|UC-64 Norseman

 Beechcraft UC-43 Traveler 
 Fairchild UC-61 Argus
 Noorduyn UC-64 Norseman
 Waco UC-72
 Cessna UC-78 Bobcat
 Airspeed Oxford
 Consolidated OA-10 Catalina
 Sikorsky R-4
 Waco CG-4
 Airspeed Horsa

 Hodnosti 
Štruktúra hodností a insígnie príslušníkov amerických armádnych vzdušných síl boli rovnaké ako u armády počas druhej svetovej vojny.

 Dôstojníci 
 11. stupeň 10. stupeň 9. stupeň 8. stupeň 7. stupeň 6. stupeň 5. stupeň 4. stupeň 3. stupeň 2. stupeň 1. stupeň90px 135px 100px 65px 32px 70px 60px 60px 60px 22px 22px General of the Army General Lieutenant general Major general Brigadier general Colonel Lieutenant colonel Major Captain First lieutenant Second lieutenant GA Gen. Lt.Gen. Maj.Gen. Brig.Gen. Col. Lt.Col. Maj. Cpt. 1st Lt. 2nd Lt.

 Práporčíci 
 2. stupeň1. stupeň 30px 30px  30px Chief warrant officer Junior warrant officer  Flight officer W/O2 W/O1  F/O

 Mužstvo 
1. stupeň 2. stupeň3. stupeň4. stupeň5. stupeň 6. stupeň 7. stupeň 60px  60px 60px 60px  60px 60px  60px 60px  60px 60px bez znaku Master sergeant  First sergeant Technical sergeant Staff sergeant  Technician third grade Sergeant  Technician fourth grade Corporal  Technician fifth grade Private first class Private M/Sgt.  1st Sgt. T/Sgt. S/Sgt.  T/3. Sgt.  T/4. Cpl.  T/5. Pfc. Pvt.

 Vývoj leteckého výsostného znaku Armádnych vzdušných síl USA 

 Poznámky 

 Referencie 

 Iné projekty 

Kategória:United States Air Force
Kategória:Jednotky United States Army